पटना । देश मे चारूआत मंदी क मारि छल। पहिने स सेहो बेरोजगार क लंबा फौज नौकरी लेल परेशान छल। उम्मींद क सबटा किरण नदारत छल। तैयारी त भ रहल छल, मुदा आसरा कोनो दिस स नहि भेट रहल छल। सब दिन चेहरा पर कालिमा क एक नव लकीर उभरि रहल छल, मुदा कहल जाइता छल जे सब राति क भोर होइत दैक, त शायद सूर्य उगि रहल छथि। सितंबर-अक्तूबर दिल्ली स इ संकेत आयल छल् जे मंदी क असर आब कम भ रहल अछि। जाहिर अछि दिल्ली कहि रहल अछि त ओहि मे सच्चाई त होएत। एखन संकेत आ सच्चाई क आकलन भ रहल छल कि बिहार सरकार मंदी क कम हेबाक असर क घोषणा कए सच साबित करि देलक। जखन चारूआत नैकरीक दिक्कते दिक्कत अछि एहन मे बेरोजगार नौजवान कए पता चल जे ओकरा लेल 25 हजार नौकरी बाजार मे एकसंग आबि चुकल अछि। जाहिर अछि मुंह क कालिमा लालिमा मे बदलए लागल। खुशखबरी इ अछि जे 125 कंपनी करीब 25 हजार नौकरी लए कए आइ पटना मे छथि।
 रोजगार मेला क पहिले दिन लगभग एक लाख 20 हजार आवेदन जमा भेल। सबस बेसी आवेदन बीएन कॉलेज क सेंटर पर जमा भेल। एहिमे भाग लेबा लेल पांच लाख स बेसी युवक पटना मे जमा छथि।
 रविदिन दर्जन भरि आाओर कंपनी नौकरी ल कए पटना पहुंचल। एहि कंपनीक एलाक बाद कुल नौकरी संख्या 25 हजार स बढि़ कए 45 हजार तक जा पहुल अछि । इ सबटा कंपनी बेंगलुरू स आयल अछि।
 मेला कए ल कए लड़की वर्ग मे उदासीनता रहलथि। कुल 1. 20 लाख आवेदन मे हिनकर भागीदारी महज 20 हजार रहल। एकर पाछु कंपनीक मानब अछि जे एखनो बिहार मे महिला नौकरी करबा लेल मानसिक रूप स तैयार नहि अछि।
 एक संग करीब पांच लाख गोटे शहर मे आबि गेलथि अछि। एहि स शहर क पूरा व्यवस्था चरमरा गेल अछि। एकर असर सांझ होइत-होइत गांधी मैदान, पटना जंक्शन आ हनुमान मंदिर सन सार्वजनिक स्थल लोकक दलान बनि चुकल अछि। एकर अलावा कईटा महत्वपूर्ण सड़क क फुटपाथ सेहो आवेदक स पटल अछि। राजधानी क होटल्स क सबटा कोठली पहिने स बुक भ चुकल अछि। 